《耆英会诗》
宋代·王谨言

相印貂冠粲六符，华颠高会侍臣俱。
不将官职夸乡里，唯尚年龄入画图。
履道清欢追故事，竚瞻阴德见訏谟。
叨陪几杖真荣观。珪壁丛中问珷玞。

作者简介：王谨言（一○一一～？），字不疑，洛阳（今属河南）人，益恭子（《宋诗纪事小传补正》卷一）。英宗治平二年（一○六五）官驾部郎中（同上书）。以司农少卿致仕。神宗元丰五年（一○八二）参与洛阳耆英会，时年七十二。